Ho na le mohopolo wa hore ha jwale ha ho na molao wa ka hara naha/lehae o ka sebedisetswang qoso ya dinyewe tsa thekiso ya batho. Leha Riphaboliki ya Aforika Borwa e hloka Molao o sebetsanang le thekiso ya batho ka ho toba, ho lebiswa Molaong wa 2007 wa Tokiso ya Molao wa Ditlolo tsa Molao tsa Bosenyi (Ditlolo tsa Molao tsa Thobalano le Ditaba tse Amanang le tsona) (Molao wa 32 wa 2007) (Molao wa Tokiso ya Ditlolo tsa Molao tsa Thobalano), le Molao wa 2005 wa Bana (Molao wa 38 wa 2005) (Molao wa Bana), o nang le ditlhoko tse amanang le thekiso ya batho. Leha ho le jwalo, Molao wa Tokiso ya Ditlolo tsa Molao tsa Thobalano o bona ketso ya thekiso ya batho bakeng sa sepheo sa thobalano feela e le ketso ya bosenyi, ha Molao wa Bana o sebetsana le thekiso ya bana ka ho phethahala. Ditlhoko tsa Molao wa Bana o amanang le thekiso ya bana di tla kena tshebetsong ka Motshehanong 2010.